21. 3. 86 De Europæiske Fællesskabers Tidende Nr. L 76/47 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 19. februar 1986 om veterinærpolitimæssige bestemmelser og udstedelse af sundhedscertifikat ved indførsel af fersk kød fra Cuba (86/72/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpoliti- mæssige problemer i forbindelse med indførsel af kvæg og svin samt fersk kød fra tredjelande (!), senest ændret ved direktiv 83/91/EØF (?), særlig artikel 16, og ud fra følgende betragtninger : Fællesskabets veterinære sagkyndige har under et besøg i Cuba konstateret, at dyresundhedssituationen i landet er god, især med hensyn til sygdomme, der kan overføres gennem kød; veterinærmyndighederne i Cuba har endvidere bekræftet, at Cuba i mindst 12 måneder har været fri for rinderpest og mund- og klovesyge, samt at der ikke er blevet vacci- neret mod disse sygdomme i dette tidsrum ; veterinærmyndighederne i Cuba har forpligtet sig til at give Kommissionen og medlemsstaterne meddelelse pr. telex eller telegram inden for 24 timer, såfremt udbrud af en af ovennævnte sygdomme bekræftes, eller der foretages vaccination imod dem ; de veterinærpolitimæssige betingelser og udstedelse af sundhedscertifikat bør tilpasses situationen i det pågæl- dende tredjeland ; de i denne beslutning fastsatte foranstaltninger er i over- ensstemmelse med udtalelse fra Den stående Veterinær- komité — (') EFT nr. L 302 af 31. 12. 1972, s. 28. C) EFT nr. L 59 af 5. 3. 1983, s. 34. VEDTAGET FØLGENDE BESLUTNING : Artikel 1 1. Medlemsstaterne giver tilladelse til indførsel fra Cuba af fersk kød af kvæg og enhovede husdyr, som opfylder — kravene i  det i  bilaget  gengivne sundhedscertifikat, der skal ledsage sendingen. 2. Medlemsstaterne må kun give tilladelse til indførsel fra Cuba af de i stk. 1 omhandlede kategorier af fersk kød. Artikel 2 Denne beslutning finder ikke anvendelse på kirtler og organer, der indføres med bestemmelseslandets tilladelse til fremstilling af farmaceutiske produkter. Artikel 3 Denne beslutning anvendes fra den 1. april 1986. Artikel 4 Denne beslutning er rettet til medlemsstaterne. Udfærdiget i Bruxelles, den 19. februar 1986. På Kommissionens vegne Frans ANDRIESSEN Næstformand